Nicolaus Brügmann var forlovet med Margrethe Wittemake (død 24. maj 1665<ref>født 11. august 1647, datter af Johann Wittemake og Elsabe Bruhn. Han var 1646 kaptajn i Kong Christian IV's Livkompagni, 1647 herredsfoged i [[Nørre Gøs Herred|Nørre Gøs herred]]. 1670 landfoged. Fra [http://docplayer.org/38491234-Bruhn-in-dithmarschen.html Bruhn in Dithmarschen].</ref>), men blev gift samme år med '''Gesilla Hausmann''' (ca. 1649 - 13. november 1672 i [[Bad Segeberg|Segeberg]], begravedes i Itzehoe), datter af amtsforvalter i Segeberg Daniel Hausmann og hustru [[Margrethe Pape]]. I Rigsarkivet, Privatarkiver, findes et kongeligt [[åbent brev]] af 1667 til Nicolaj Brügmann. Brevets dato er 30. oktober, det omhandler ekspektance for ham på tolderembedet i Ribe. Han tiltrådte aldrig, i stedet fik svogeren [[Margrethe Pape|Frederik Hausmann]] embedet. Gesilla Hausmann døde i barselsengen. Parret fik 6 børn:
* Daniel Brügmann (død omkring december 1702 i Itzehoe). Blev 1687 amtsforvalter i Steinburg. Blev kammerråd. Viedes 28. juli 1692 i [[Sankt Mariæ Kirke og Vor Frue Kloster|Sankt Mariæ kirke]], Helsingør, med sin kusine Anna Christina Günther (døbt 5. april 1674 - begravet 15. januar 1750), datter af tolddirektør i Helsingør Andreas Günther. Daniel var den eneste af søskendeflokken, der giftede sig med en ikke-adelig. Familiens kår var ringere. De lod 26. februar 1694 en søn Ulrich Friedrich Brügmann døbe i Sankt Laurentii kirke i Itzehoe<ref>[[Danmarks Adels Aarbog]] 1906, side 489.</ref>. 1703 solgte enken ''Østergård'' til Daniel's halvbror Godske Hans. 1708 den 10/3 stod ''Frau Anna seel: Hlr Daniel von Brüggemanns hinderlaßenes Wittwe'' fadder i Sankt Mariæ kirke, Helsingør, for et barn af Adolphus Rumsler, kammererer, og Catharina Sophia von Hagen. Kunne se ud til, at Anne Christine og børn nogle år boede hos familien i Helsingør. Datteren Gedsche Amalia von Brüggemann (født o. 1700) viedes på Ulriksholm den 25. marts 1722 med oberstløjtnant Friderich Christopher Rampe (o. 1672 i Hessen - 15. april 1758 i Bromme sogn). Enken og datteren havde taget ophold på Ulriksholm. Anna Christina kaldes 1719-20 kammerrådinde<ref>''Personalhistorisk Tidsskrift'' 1883, side 100-102.</ref>. I 1730 solgtes Ulriksholm og s. a. købte enken Anne Christine Günther ''Skaftelevgård'' i [[Nordrupvester Sogn|Nordrup sogn]], nord for Slagelse. Overlod den til svigersønnen oberst von Rampe. Her er alle tre i 1748, Anne Christine Günther, 74 år, nyder ophold og får pension af Post-Cassen<ref>
''Stifts Relationer. Sjællands Stift. (Slutning).'' (tælling 1748 over adelige). ''Personalhistorisk Tidsskrift'' 1883, side 308. - hvor oplyses om oberst von Rampe's forældre og hans bestallinger. Hustruen kaldes Gesilla Amalia von Brüggemann, de har 2 døtre. Sognepræsten betegner gården ''en liden Gaard'' (underforstået i sammenligning med andre adeliges bosteder)</ref>. Kammerrådinde Anne Christina Brüggemann begravedes den 15. januar 1750 ved døbefonten i kirken i nabosognet [[Bromme Sogn|Bromme]]<ref>1750 den 15. januar sepult Cammerraadinden Brüggemann fra Schafteløvgaard, hun ligger lige for ved Fundten. (Bromme kirkebog).</ref>. 1750 solgte oberst Rampe gården til svigersønnen Michael Højelse. Der solgte 1765.
* Drude Brügmann (født o. 1668). Blev gift med Joachim von Reichau, regeringsråd. Hun er 1703 enke.
* Christian Brügmann. Var i 1682 [[page]] hos [[Christian Gyldenløve|Christian Güldenløwe]].
* Margrethe Brügmann (o. 1670 - efter 1747). Blev gift med [[Albrecht Christopher von Heinen]], der blev general i Norge. Sønnen Ulrik Frederik von Heinen (født 1695) giftede sig med halvkusinen Cathrine von Brüggemann og overtog Ulriksholm. Margrethe, enke, bor 1747 i [[Rostock]]<ref>''Stifts Relationer, Fyens Stift'' (tælling 1747 over adelige bosat i stiftet), ''Personalhistorisk Tidsskrift'' 1884, side 192.</ref>. Hun, ægtemand og 2 børn blev hensat i gravkapel i Sankt Mariekirken i Rostock.
* [[Ulrik Frederik Brüggemann]] (20. februar 1671 i Itzehoe - 1. juni 1735). Blev oberstløjtnant i Norge, gift 1705 med Anna Stockfleth. Fra 1719 ejer og beboer af herregården [[Elvedgård]], syd for Bogense. Ved dåben 22. juli 1714 i Ullensaker af et barn af hans kusine Margrethe Sophie Hausman og Thomas Rosing nævnes af faddere „Oberstl: Ulrich Friederich von Brugman, Anna Stochfleth fornæfnte Oberstl: Brugmans.“
* Gesilla Brüggemann (4. november 1672 - december 1711 på Ulriksholm). Ægteviedes 4. november 1689 med Burchard [[Suhm]] (1666-1720)<ref>Jens Kirchhoff: [https://www.nd-gen.de/wordpress/wp-content/uploads/2019/04/suhm_sf.pdf ''Suhm aus Kiel.'' (2019).] (tysk) - side 185</ref>. Burchard von Suhm ihjelstak den 3. oktober 1703 i København den herværende polske resident (gesandt af lavere rang) Hans Schade og dømtes året efter af højesteret fra livet som skyldig i forsætlig drab, flygtede straks<ref>''Slægten von Suhm'' i [https://slaegtsbibliotek.dk/911200.pdf Danmarks Adels Aarbog 1928], Afsnit II, side 122 (opslag 689), børn side 124-126.</ref>. Han rejste derefter meget omkring, mens hustruen og børn forblev i Danmark, hun døde 1711 hos halvbroderen Godske Hans på Ulriksholm.
Personbillede_savnes Historie